34. ΝΟΜΟΘΕΤ. ΔΙΑΤΑΓΜΑ υπ’ αριθ.84 της 8/10 Ιαν.1969 (ΦΕΚ Α΄2) Περί τροποποιήσεως και συμπληρώσεως των περί ιατροφαρμακευτικής και νοσοκομειακής περιθάλψεως των δημοσίων υπαλλήλων κλπ. κειμένων διατάξεων. Άρθρ.1.-1.Η κατά τας κειμένας διατάξεις παρεχομένη ιατροφαρμακευτική και νοσοκομειακή περίθαλψις εις τα μέλη των οικογενειών των πολιτικών δημοσίων υπαλλήλων και στρατιωτικών ως και των βουλευτών, επεκτείνεται και εις τα μέλη των οικογενειών των εξ ιδίας υπηρεσίας πολιτικών και στρατιωτικών συνταξιούχων και των συνταξιούχων βουλευτών, φυλαττομένης της ισχύος του Νόμ.4140/1961 περί παροχής υγειονομικής περιθάλψεως εις την σύζυγον των πολιτικών και στρατιωτικών συνταξιούχων και των συνταξιούχων βουλευτών. Ως μέλη οικογενείας των κατά τ’ ανωτέρω συνταξιούχων θεωρούνται τα εν άρθρ.2 του Β.Δ. 665/1962 αναφερόμενα. Σελ.420,078(μ) Τεύχος Ε13-Σελ.122 2.Η αυτή περίθαλψις, υπό τους όρους και τας προϋποθέσεις υπό τας οποίας παρέχεται εις τα μέλη των οικογενειών των Ανωτάτων Κρατικών Λειτουργών, παρέχεται και εις τα μέλη των οικογενειών του Προέδρου και των μελών του Υπουργικού Συμβουλίου, ως και των Υφυπουργών. Άρθρ.2.-Τακτικοί δημόσιοι υπάλληλοι και εξ ιδίας Υπηρεσίας πολιτικοί και στρατιωτικοί συνταξιούχοι, δικαιούμενοι ιατροφαρμακευτικής και νοσοκομειακής περιθάλψεως και εκ του Ι.Κ.Α. ή ετέρου Ασφαλιστικού Οργανισμού ή Ταμείου Υγείας δύνανται να επιλέξουν πλήρη ασφάλισιν δια τας ως άνω παροχάς είτε εις βάρος του Δημοσίου, είτε εις βάρος του ετέρου Ασφαλιστικού Οργανισμού ή Ταμείου Υγείας, υποκείμενοι εις τας οικείας κρατήσεις. Η επιλογή του φορέως της ως άνω ασφαλίσεως ενεργείται τη αιτήσει του δικαιούχου δύναται δε αύτη να μεταβάλληται αλλά πάντοτε μετά πάροδον τουλάχιστον διετίας αφ’ εκάστης επιλογής. Το άρθρ.2 αντικατεστάθη ως άνω δια της παρ.1 του άρθρ.1 Νόμ.375/1976 (κατωτ. αριθ.41). Άρθρ.3.-Η ισχύς του παρόντος Ν.Δ/τος άρχεται από 1 Ιαν.1969. 